जीवन में पुण्य रूपी सद्गुणों का सृजन हो और पाप रूपी दुर्गुणों का विसर्जन
आत्मा सृजन और विसर्जन से अपनी आने वाली गति तय करती है। हमें हमेशा यही ध्यान रखना चाहिए कि हमारे जीवन में पुण्य रूपी सदगुणों का सृजन हो और पाप रूपी दुर्गुणों का विसर्जन।
यह बात महासती चंदनबाला ने सागोद रोड स्थित सौभाग्य तीर्थ पर कही। उन्होंने कहा जिस प्रकार जब तक हीरा बिना तराशा रहता है। तब तक उसका कोई मूल्य नहीं होता। उसी प्रकार आत्मा रूपी हीरे से अशुभ भावों का विसर्जन नहीं होगा तब तक आत्मा का मूल्य नहीं होगा। महासती कल्पनाजी ने कहा मनुष्य को जीवन में कुछ न कुछ आराधना करते रहना चाहिए। यदि संसार रूपी सागर पार करना है तो इंद्रियों को वश में करना होगा। जिस दिन जीव धर्म के मार्ग से जुड़कर अपने जीवन में धर्म का आचरण करेगा वह सिद्ध-बुद्ध और मुक्त हो जाएगा।
तीर्थ अध्यक्ष सुरेंद्र कुमार गादिया व प्रकाश मूणत ने भावों की अभिव्यक्ति प्रदान की। संचालन मप्र जैन कॉन्फ्रेंस के उपाध्यक्ष रखब चत्तर ने किया। सौभाग्य अणु भक्त मंडल, सौभाग्य जैन नवयुवक मंडल, महिला मंडल, बहू मंडल, बालिका मंडल के श्रावक एवं श्राविकाएं उपस्थित थे। प्रवचन 6 मार्च को सुबह 9 से सागोद रोड स्थित श्री सौभाग्य तीर्थ पर होंगे। शाम 4 बजे दिलीप नगर की ओर विहार होगा। जानकारी सौभाग्य जैन मंडल के प्रचार मंत्री लोकेश मेहता ने दी।
प्रवचन देती महासती चंदनबाला व कल्पनाजी।
hin_Deva hin_Deva hin_Deva hin_Deva awa_Deva